પાટણ શહેરના બગવાડા દરવાજા નજીક આવેલ સિંધી માર્કેટથી રેલ્વે સ્ટેશન સુધીના ગૌરવ પથ ઉપર ઉભી રહેતી લારીઓ ટ્રાફીકને અડચણરૃપ ન થાય તેમજ રાહદારીઓ ગૌરવપથ ઉપર ચાલી શકે તેવી રીતે ઉભી રાખવાની સૂચનાઓ પાટણ નગરપાલિકા તંત્ર દ્વારા લારીના માલીકોને આપવામાં આવી હતી અને જો લારીઓ નિયત કરેલ જ્યા ઉપર વ્યવસ્થીત રીતે ઉભેલી નહી જણાય તો આવી લારીઓના માલીકો પાસેથી દંડ પણ વસુલ કરવામાં આવશે તથા લારી પણ જપ્ત કરવામાં આવશે તેવી તાકીદ નગરપાલીકાએ કરી હતી.